 Madaxweyne Muuse Biixi Cabdi oo maanta khudbad ka jeediyey munaasibadda maalinta haweenka Adduunka ee 8-da bisha March, ayaa isaga oo ka jawaabaya xambaarsan dareenka waddaniyadeed oo ay bulshada reer Somaliland ka muujisay gabbood-falka madaxda maamulka Muqdisho kusoo qaadeen maal-gelinta marsada Berbera iyo heshiiska xukuumaddu la gashay shirkadda DP World, waxa uu si mug leh uga sheekeeyey dabinnadii iyo turaan-turrooyinkii siyaasadeed iyo kuwii dhaqaale ee Soomaaliya weligeedba lasoo garab taagnayd shacabka ku dhaqan Jamhuuriyadda Somaliland, isaga oo hadalka Raisal wasaare Xasan Cali Khayrre ku tilmaamay mid arrintaas marag u ah, waxaana uu yidhi, Maalmahanba geeska Afrika, waxa ka socday xiisad cusub oo ay abuurtay dawladda Muqdisho ka dhisani, heshiiskii ay la gashay Somaliland, dawlaha Imaaraadka iyo Itoobiya ee Baayac-mushtar iyo dhaqaale, waxa kasoo baxay arrintii huursanayd ee dadka inta badani aanay hore u ogayn ee ahaa dawladaha Muqdisho ka dhashay, laga soo bilaabo tii Aadan Cadde ilaa taa maanta ee Farmaajo, Caqliga iyo farsafadda ay qabaan, sida ay u hindisoonayaan, halka ay Somaliland marayso, sida la isu maan-dhaafsan yahay, sida aan war la isugu haynin iyo waxa dhex yaalla iyo inaynaan weli isu dhaweyn oo la is maan-dhaafsan yahay iyo inaan warba la isu haynin, waxa inoo sheegay wiilka raisal wasaaraha dhallinyarada ee reer Norway ee ka taliya ee Raisal wasaaraha ahi wixii uu ku dhawaaqay maalintii dhaweyd. 